The Runaways

The Runaways (suom. ’karkulaiset’) oli 1970-luvulla toiminut yhdysvaltalainen rock-musiikkia esittänyt tyttöbändi. Yhtyeen tunnetuimpia kappaleita ovat ”Cherry Bomb”, ”Queens of Noise”, ”Rock n Roll”, ”Neon Angels (On the Road to Ruin)” ja ”Born to Be Bad”. Yhtye ei pysynyt koossa pitkään, sillä se aloitti vuonna 1975 ja lopetti vuonna 1979.

 Historia 
 Tausta 

Vuonna 1975 kitaristi Joan Jett ja rumpali Sandy West molemmat olivat esitelleet itsensä kuululle tuottaja Kim Fowleylle, joka tutustutti heidät toisiinsa antamalla Jettin puhelinnumeron Westille. Fowleyn avustukselle Jett muodosti The Runaways -yhtyeen yhdessä rumpali Sandy Westin ja basisti Michael Steelen kanssa. Myöhemmin The Banglesin basistina tunnetuksi tullut Steele lähti yhtyeestä varsin pian, mutta siihen liittyi Cherie Currie laulajaksi.

Yhtyeessä soitti hetken aikaa myös kitaristi Kari Krome, joka osallistui myös kappaleiden kirjoittamiseen. Krome erosi yhtyeestä hyvin varhaisessa vaiheessa, mutta hän allekirjoitti julkaisusopimuksen Kim Fowleyn kanssa ollessaan neljätoista. Sopimuksen mukaan yhtye sai käyttää Kromen kirjoittamia sanoituksia. 

Kromen tilalle tuli Lita Ford kitaristiksi ja Jackie Fox basistiksi. Tässä ensimmäisen albumin nauhoittaneessa kokoonpanossa Jett soitti rytmikitaraa. Foxin jälkeen bassoa soitti Vicki Blue, joka on sittemmin ohjannut dokumenttielokuvan yhtyeen jäsenistä nimeltään Edgeplay: A film about The Runaways.

Yhtenä yhtyeen ajatuksena oli olla naisten yhtye, joka vastaa siihen aikaan ainoastaan miesten miehittämiä rock-yhtyeitä. Toisaalta yhtye ikään kuin näytti että ’naapurintyttö’, amerikkalaisteinityttö saattoi yhtäkkiä ollakin 'toisella puolella maailmaa' rajuna ja kapinoivana esiintyjänä.

Taustavoimat
Yhtyeen manageri- ja levy-yhtiö-tasolla oli vaikuttamassa manageri-tuottaja Kim Fowley, Mercury Records -levy-yhtiö/ Peermusic-yhtiön johtoa - johtaja Ralph Peer II henkilökohtaisesti jopa studiossa, sekä kiertuemanageri Scott Anderson.

Menestys
pienoiskuva|Joan Jett ( vasemmalla), Jackie Fox (keskellä) ja Lita Ford (oikealla) yhtyeestä The Runaways vuonna 1976 Birminghamissa Britanniassa.
Yhtye sai levytyssopimuksen Mercury Recordsilta vuonna 1976, ja pian sen jälkeen se julkaisi esikoisalbuminsa The Runaways. Yhtye julkaisi vielä studio- ja livealbumin ennen kuin joidenkin jäsenmuutosten myötä (Cherie Currien poistuminen yhtyeestä) Joan Jettistä tuli yhtyeen päälaulaja. Jett oli laulajana kahdella albumilla ennen kuin yhtye hajosi vuonna 1979.

The Runaways oli tunnettu Euroopassa ja varsin suosittu yhtye Japanissa, mutta kotimaassaan yhtye saavutti suosiota lähinnä vain länsirannikon punkpiireissä. 

Yhtye oli ensimmäisiä rock-musiikkia tosissaan soittavia tyttöbändejä ja herätti huomiota myös rock-elämäntyylillään sekä ulkomuodollaan. Esiintymisasuina saattoivat olla tavalliset vaatteet, seksikkäät asut tai glam rock -typpiset esintymisasut. Musiikissa tuon ajan punk-rockin uho ja vihaisuus oli myös uutta nuorten nais-esiintyjien taholta.

Hajoaminen
Manageri Kim Fowleyn mukaan yhtyeen jäsenet olivat huonoissa väleissä. keskenään. Cherie Currie on kertonut kirjassaan Neon Angel: A Memoir of a Runaway (Neonenkeli: Runawayn muistelmat) omasta huumeiden käytöstään ja raskaasta kiertue-elämästä. On myös sanottu että yhtye oli liikaa 1970-luvun sovinnaiselle amerikkalaisyleisölle avoimesti rock and roll -elämäntyyliä viettävine naispuolisine teineineen, mukaan lukien nuoren amerikkalaisteinitytön Cherie Currien huomiota herättänyt esiintymisasu korsetteineen ja sukkanauhaliiveineen. Myynti Yhdysvalloissa ei yltänyt huippumenestykseen.

Yhtyeen jälkeen
pienoiskuva|256x256px|Kari Krome
Joan Jett ja Lita Ford ovat menestyneet muusikkoina. Cherie Currie esiintyi 1980-luvulla muun muassa elokuvassa Tyttölaakso (englanninkielinen nimi ’Foxes’) Jodie Fosterin kanssa ja on levyttänyt musiikkia sisarensa Marie Currien kanssa.

Cherie Currien kirjaan Neon Angel: A Memoir of a Runaway perustuvassa elokuvassa ja muuallakin yhtyeen johdon tai manageri-henkilöstön on vihjailtu mahdollisesti toimineen svengalimaisesti eli hyväksikäyttäneen yhtyeen kokemattomuutta musiikkialalla ja esimerkiksi laittaneen yhtyeen liian koville. 

Yhtyeen alkuperäinen kitaristi Kari Krome on syyttänyt The Runawaysin manageria Kim Fowleyta seksuaalisesta hyväksikäytöstä. Krome on haastanut oikeuteen Fowleyn perikunnan sekä Fowleyn bisneskumppanina toimineen tiskijukan Rodney Bingenheimerin ja vaatinut korvauksia. Bingenheimer on kiistänyt syytteet.

Yhtyeen jäsenet aikajärjestyksessä

 Diskografia 
pienoiskuva|309x309px|Cherie Currie

 Albumit 
 1976: The Runaways
 1977: Queens of Noise
 1977: Live in Japan
 1977: Waitin' for the Night
 1978: And Now... The Runaways
 1980: Flaming Schoolgirls
 1981: Little Lost Girls
 1982: I Love Playin' With Fire
 1982: The Best Of The Runaways
 1991: Born to be Bad
 1992: Neon Angels
 1997: The Runaways featuring Joan Jett and Lita Ford

The Runaways Suomessa
 18. marraskuuta 1977 Urheilutalo, Seinäjoki
 19. marraskuuta 1977 Työväentalo, Helsinki 

 Elokuvat 
Maaliskuussa 2010 ilmestyi Floria Sigismondin käsikirjoittama ja ohjaama elokuvaversio yhtyeen tarinasta. The Runaways -elokuvan pääosia esittävät Kristen Stewart, Dakota Fanning, Stella Maeve, Scout Taylor-Compton ja Michael Shannon. Alia Shawkat soittaa yhtyeen basistina fiktiivistä roolia nimeltä Robin. Elokuvan soundtrackilla on useita The Runawaysin kappaleita.

The Runawaysista on myös ilmestynyt elokuvia aiemminkin. Vuonna 2005 Edgeplay: A film about The Runaways -dokumenttielokuva yhtyeen jäsenistä. Sen ojasi oli entinen The Runaways -basisti Victory Tischler-Blue (Vicki Blue). Joan Jettiä ei näy filmin haastatteluissa hänen kieltäydyttyään osallistumasta kyseiseen elokuvaan.

Vuonna 1984 julkaistiin Du-beat-e-o (myös nimellä: ’We’re All Crazy Now’), -elokuva The Runaways -yhtyeeseen liittyen, mutta jossa yhtyeestä on mukana jostain syystä ainoastaan Joan Jett.

Lähteet
 peermusic.com/peermusic/index.cfm/peermusic-news/music-publisher-played-key-role-in-launching-runaways/
 imdb.com/title/tt0216731 Edgeplay: A Film About the Runaways Internet Movie Database-sivustolla
 imdb.com/title/tt0087179 Du-beat-e-o-elokuva Internet Movie Database-sivustolla

Viitteet

Luokka:1970-luvun yhtyeet ja sooloartistit
Luokka:Yhdysvaltalaiset punkyhtyeet
Luokka:Yhdysvaltalaiset tyttöbändit